ai4bharat/Pralekha huggingface dataset:
وزیراعظم کا دفتر
وزیر اعظم کے پرنسپل سکریٹری نے لیفٹیننٹ گورنر، دہلی کے ہمراہ ، جی20 سربراہ اجلاس کی تیاریوں کا تفصیلی جائزہ لینے کے لیے 3 ستمبر کو سائٹ کا ایک وسیع دورہ کیا
وزیر اعظم کے پرنسپل سکریٹری، ڈاکٹر پی کے مشرا، نے ایل جی، دہلی جناب ونئے کمار سکسینہ کے ہمراہ آنے والے جی 20 سربرا ہ اجلاس کی تیاریوں کا تفصیلی جائزہ لینے کے لیے دہلی میں متعدد مقامات کا گہرائی سے مختلف مقامات کا دورہ کیا۔
پرنسپل سکریٹری جی 20 سربراہ اجلاس کی تیاریوں سے متعلق رابطہ کمیٹی کے چیئرمین ہیں۔ اس صلاحیت میں، جائزہ مشق ڈاکٹر پی کے مشرا نے شروع کی تاکہ اس بات کو یقینی بنایا جا سکے کہ ایک یادگار سمٹ کی میزبانی کے لیے منصوبہ بندی کے مطابق تمام چیزیں زمین پر موجود ہیں۔ یہ دورہ اس بات کو یقینی بنانے کے لیے کیا گیا تھا کہ سربراہی اجلاس کے لیے آنے والے تمام سربراہان مملکت اور دیگر بین الاقوامی معززین کو اپنے دورے کے دوران ہندوستان کی ثقافت اور عالمی معیار کے تجربے کی جھلک ملے۔
بھارت منڈپم کے ساتھ ساتھ، تقریباً 20 مقامات بشمول راج گھاٹ، سی ہیکساگون - انڈیا گیٹ، ہوائی اڈے کا ٹرمینل 3 اور اس کا وی آئی پی لاؤنج، ایروسٹی ایریا، اہم سڑکوں کے اہم حصوں سمیت دیگر کا پرنسپل سکریٹری نے دورہ کیا اور جائزہ لیا۔
راج گھاٹ کے بیرونی علاقوں اور دہلی کے بڑے مقامات اور گول چکروں کو بھی خوبصورت بنایا گیا ہے ۔ بھارت منڈپم میں ‘شیوا – نٹراج’ کی تنصیب کی گئی ہے۔ تقریباً 20 ٹن وزنی 27 فٹ اونچی نٹراج کی مورتی اشٹ داھتو سے بنے روایتی کاسٹنگ طریقوں سے تیار کی گئی ہے۔ شیوا نٹراج، لارڈ آف ڈانس، جی 20 صدارت کے وقت، بھارت منڈپم کے سامنے نصب، نٹراج کا سب سے اونچا کانسہ کا آئیکن ہے۔
پرنسپل سکریٹری نے ٹریفک کی صورتحال کا بھی جائزہ لیا اور انتظامیہ کو مشورہ دیا کہ وہ متبادل انتظامات کے بارے میں عام لوگوں کو مناسب معلومات فراہم کریں تاکہ انہیں کوئی دقت نہ ہو۔ دہلی ہوائی اڈے پر انتظامات کا بھی خاص طور پر مہمانوں کے استقبال کے لیے کی گئی سہولیات کے حوالے سے جائزہ لیا گیا۔
ڈاکٹر مشرا نے ایئرفورس اسٹیشن پالم کے تکنیکی علاقے کا بھی دورہ کیا جہاں سربراہان مملکت کے ہوائی جہاز پہنچیں گے۔ فضائیہ کے سینئر عہدیداروں نے ڈاکٹر مشرا کو ہوائی جہازوں کی پارکنگ، سربراہان مملکت کے استقبال، لاؤنج اور دیگر سہولیات کے بارے میں بتایا۔ ٹیکنیکل ہوائی اڈے کے علاقے میں ہنگامی طبی سہولیات بھی قائم کی گئی ہیں۔
لیفٹیننٹ گورنر، دہلی کی طرف سے ایک بڑے پیمانے پر بیوٹیفیکیشن مہم چلائی گئی ہے جس کی وجہ سے شہر کا ماحول بہتر ہوا ہے۔ جو ڈھانچے ناکارہ ہو چکے تھے ان کی تزئین و آرائش کر دی گئی ہے۔ صفائی مہم کے علاوہ کئی چشم کشا پانی کے فوارے بھی لگائے گئے ہیں۔ شہر بھر میں بڑی تعداد میں مجسمے اور پوسٹرز لگائے گئے ہیں جو ملک کے تنوع کو ظاہر کرتے ہیں جو مسافروں اور زائرین کے لیے بصری خوشی کے طور پر اُبھرے ہیں۔ اہم مقامات پر جی-20 ممالک کے قومی پرچم آویزاں ہیں اور یہاں تک کہ جی -20 ممالک کے قومی جانوروں کے مجسمے بھی نصب کئے گئے ہیں۔ وزیر اعظم کے پرنسپل سکریٹری نے عہدیداروں کی ٹیموں کے کام کی تعریف کی۔
عوام کو تکلیف سے بچنے کے لیے وزیر اعظم کے پرنسپل سکریٹری نے تمام سینئر افسران کے ساتھ منی بس سے سفر کیا۔ یہ دورہ شام 5 بجے سے 8:30 بجے کے درمیان ہوا۔
جائزہ مشق کے دوران ان کے ساتھ وزیر اعظم کے مشیر جناب امیت کھرے اور جناب ترون کپور، چیف سکریٹری، کمشنر آف پولیس کے علاوہ کئی دیگر اعلیٰ حکام بھی شامل تھے۔
ٹیکسٹائلز کی وزارت
ہینڈلوم اور دستکاری کے لیے وقف ای کامرس پورٹل کا مقصد کاریگروں اور بنکروں کو خود انحصار بنانا ہے
کاریگر اور بنکر اپنی اشیاء کو براہ راست ورچوئل اسٹور پر بیچ سکتے ہیں، اور بچولیوں کی مداخلت کا خاتمہ کر سکتے ہیں
مرکزی ٹیکسٹائل وزیر جناب گوئل نے گجرات میں پورٹل کا آغاز کیا
35 لاکھ سے زیادہ ہینڈ لوم بنانے والوں اور 27 لاکھ دستکاروں کی مصنوعات کو براہ راست صارفین تک پہنچانے کے لیے،بچولیوں کی مداخلت ختم کرتے ہوئے، ٹیکسٹائل کی وزارت نے دستکاری اور ہینڈ لوم کے شعبے کے لیے ایک ای کامرس پورٹل تیار کیا ہے۔ ٹیکسٹائل، صارفین کے امور، خوراک اور عوامی تقسیم اور تجارت و صنعت کے مرکزی وزیر جناب پیوش گوئل نے گجرات میں پورٹل کا آغاز کیا۔
اس ورچوئل انڈین اسٹور کی مدد سے، کاریگروں کو قیمتوں میں ہیرا پھیری کرنے کے لیے کسی بچولیے کے بغیر مناسب معاوضہ ملے گا اور شہر میں رہنے والے شہری بھارتی افراد کو 100فیصد مستند اور بہترین دستکاری مصنوعات تک رسائی حاصل ہو گی جو براہ راست بھارت میں ہی تیار ہوتی ہیں۔
انڈیا ہینڈ میڈ پورٹل پروڈکٹس کی ایک وسیع رینج پیش کرتا ہے، جس میں کپڑے، گھر کی سجاوٹ، زیورات، لوازمات وغیرہ۔ ان کی تمام مصنوعات ہنر مند کاریگروں کے ہاتھوں تیار کی جاتی ہیں، اور وہ اپنے آپ کو منفرد اور مستند نمونے پیش کرنے پر فخر محسوس کرتے ہیں جن سے بھارت کے متنوع ثقافتی ورثے کا اظہار ہوتا ہے ۔
پورٹل پر فروخت ہونے والی بہت سی مصنوعات ماحول دوست اور پائیدار سامان کا استعمال کرتے ہوئے بنائی جاتی ہیں، جو انہیں ان لوگوں کے لیے بہترین انتخاب ثابت ہوتی ہیں جو ماحول پر اپنے اثرات کے بارے میں حساس ہیں ۔ مجموعی طور پر، یہ بھارت میں ہاتھ سے بنی تمام چیزوں کے لیے ایک اسٹاپ شاپ ہے اور بھارتی کاریگروں اور ان کے دستکاری کو دریافت کرنے اور ان کی مدد کرنے کا ایک بہترین طریقہ ہے۔
یہ پورٹل کل 62 لاکھ بنکروں اور کاریگروں کو مستقبل کے ای-انٹرپرینیور بننے کا موقع بھی فراہم کرے گا۔
بھارت اپنے بھرپور ثقافتی ورثے اور روایتی دستکاری کے لیے مشہور ہے، جس میں ہینڈلوم اور دستکاری کی مصنوعات شامل ہیں۔
ہینڈ لوم سے مراد دستی طور پر چلنے والے لوم کا استعمال کرتے ہوئے کپڑا بُننے کا عمل ہے، جب کہ دستکاری روایتی تکنیکوں کا استعمال کرتے ہوئے ہنر مند کاریگروں کے ذریعہ تیار کردہ اشیاء ہیں۔
پورٹل کی کچھ نمایاں خصوصیات یہ ہیں:
- ایک مستند بھارتی ہینڈلوم اور دستکاری ورچوئل اسٹور
- بھارتی لازوال ورثے کی مہک آپ کی انگلیوں پر
- پریشانی سے مبرا خریداری کے لیے واپسی کے اختیارات کے ساتھ مفت شپنگ
- یکساں لین دین کے تجربے کے لیے محفوظ ، متعدد ادائیگی کے گیٹ ویز
- مختلف قسم کے مستند فروخت کار اس پورٹل پر رجسٹر کر سکتے ہیں، یعنی کاریگر، بنکر، پروڈیوسر کمپنیاں، ایس ایچ جیز کوآپریٹو سوسائٹیز وغیرہ۔
- فروخت کار صفر فیصدکمیشن کے ساتھ زیادہ منافع سے لطف اندوز ہوتے ہیں۔
- بچولیوں کی کوئی مداخلت نہیں اس طرح بھارت ی کاریگروں کی گرتی ہوئی صورتحال میں بہتری کو یقینی بنایا جا سکتا ہے۔
- ہموار آرڈر پروسیسنگ کے لیے متعدد لاجسٹک پارٹنرز کے ساتھ انضمام
- ’’کاروبار کرنے میں آسانی‘‘ کو یقینی بنانے کے لیے رجسٹریشن سے لے کر آرڈر کی تکمیل تک فروخت کنندگان کی مفت ہینڈ ہولڈنگ۔
- کاریگر ایک مشترکہ پلیٹ فارم کے ذریعے خریداروں سے براہ راست رابطہ قائم کر سکیں گے ۔
- ٹول فری کسٹمر سپورٹ – 18001-216-216
۔۔۔۔
ش ح۔ا س۔ ت ح ۔
U–4432
(Visitor Counter : 62
نوجوانوں کے امور اور کھیل کود کی وزارت
نوجوانوں کے امور اور کھیل کے وزیر جناب انوراگ سنگھ ٹھاکر یکم اکتوبر 2022کو پورے ملک میں مہینے بھر چلنے والے سوچھ بھارت 2.0پروگرام کاآغاز کریں گے
جن بھاگیداری کے جذبے کے ساتھ شہریوں کے تعاون اور رضاکارانہ شراکت سے ایک کروڑ کلو کچرا خاص طور سِنگل یوز پلاسٹک کو جمع کرکے اس کا نمٹارا کیا جائے گا
نوجوانوں کے امور اور کھیل کے وزیر کا نوجوانوں کے امور سے متعلق محکمہ گزشتہ سال کی کامیاب مہم کے بعد یکم اکتور سے 31 اکتوبر 2022 تک پورے ملک میں مہینہ بھر چلنے والے ’سوچھ بھارت 2.0‘کا پروگرام کا آغاز کرے گا۔یہ پروگرام نہرو یووا کیندر سنگٹھن ، ملحق یوتھ کلب اور نیشنل سروس اسکیم سے متعلقہ اداروں کے نیٹ ورک کے توسط سے ملک بھر کے تمام گاؤں میں منعقد کیا جائے گا۔
نوجوانوں کے امور کے سیکریٹری جناب سنجے کمار نے آج نئی دہلی میں اخباری نمائندوں کو معلومات دیتے ہوئے بتایا کہ نوجوانوں کے امور اور کھیل کے مرکزی وزیر جناب انوراگ سنگھ ٹھاکر یکم اکتوبر 2022کو ’سوچھ بھارت 2.0‘کا آغاز کریں گے، جس کا مقصد کچرے ، بالخصوص سِنگل یوز پلاسٹک کو صاف کرنا یا اس کا نمٹارا کرنا اور بیداری پیدا کرنا ہے۔
سیکریٹری نے یہ بھی بتایا کہ پچھلے سال کے ’سوچھ بھارت ابھیان‘کی کامیابی کے بعد اس سال شہریوں کے تعاون اور رضاکارانہ شراکت داری سے ایک کروڑ کلو کچرے کو جمع کرکے نمٹایا جائے گا۔فضلہ یا کچرا ذخیرے کے نقطہ نظر سے عوامی مقام، سیاحتی مقام، تعلیمی ادارہ، بس اسٹینڈ؍ریلوے اسٹین اور ان کے آس پاس کے مقام، قومی شاہراہ، تاریخی اور وراثتی عمارت، مذہبی مقام اور وہ ان کے آس پاس کے مقامات، اسپتال اور آبی ذرائع وغیرہ ہوں گے۔
سیکریٹری نے یہ بھی کہا کہ امرت کال کے لئے وزیر اعظم کے پانچ عہدکے پیغام کو آگے بڑھاتےہوئے اور ’آزادی کا امرت مہوتسو‘منانا جاری رکھتے ہوئے نہرو یووا کیندر سنگٹھن نوجوانوں کے امور کا محکمہ ، نوجوانوں کے امور اور کھیل کی وزارت ’سوچھ بھارت 2.0‘پروگرام منعقد کرنے جارہی ہے۔ اس پروگرام کا مقصد یکم اکتوبر سے 31؍اکتوبر 2022تک ملک کے تمام اضلاع میں عوامی مقامات اور گھروں کی صفائی کا انعقاد کرنا ہے، جس میں سماج کی تمام برادریاں ، پی آر آئی اور غیر سرکاری تنظیموں؍سول سوسائٹی تنظیموں سمیت سرکاری تنظیموں کو شامل کیا جائے گا، تاکہ وہ اپنے آس پاس کے ماحول یا مقامات کو صاف اور کچرا سے آزاد رکھنے کے لئے شہریوں میں بیداری اور فخر کا جذبہ پیدا کیاجاسکے۔ اس کے ساتھ ہی یہ مہم ’سوچھ کال : امرت کال‘کا بنیادی منتر دے گا اور جن بھاگیداری کے توسط سے اس پروگرام کو عوامی تحریک کی شکل بھی دے دے گا۔
بجلی کی وزارت
نیشنل تھرمل پاور کارپوریشن مشرق وسطی اور دوسرے خطوں میں راکھ فروخت کرنے کی خواہش مند کمپنیوں سے درخواستیں طلب کرتا ہے
این ٹی پی سی لمیٹڈ نے جو وزارت بجلی کے تحت مہا رتن اور ہندوستان کا سب سے بڑا اور مربوط بجلی پیدا کرنے والاادارہ ہے، فلائی ایش  کے صد فی صد استعمال کے لئے مشرق وسطی اور دیگر علاقوں کی نامزد بندرگاہوں سے اِن راکھوں کی فروخت کے لئے خواہش مندوں سے درخواستیں طلب کی ہیں۔ ٹینڈریکم جولائی 2021 سے 25 جولائی 2021 تک داخل کئے جا سکتے ہیں۔
این ٹی پی سیکی بنیادی فکر راکھوں کے پائیدار استعمال کی ہے اور کمپنی راکھوں کے مکمل استعمال کیلئے ایک پائیدار حل یقینی بنانا چاہتی ہے۔ اُڑنے والی راکھ کوئلے سے بجلی پیدا کرنے کے نتیجے میں ایک ذیلی پیداوار ہے۔ این ٹی پی سی اسٹیشنوں پر پیدا ہونے والییہ راکھ سیمنٹ ، کنکریٹ ، کنکریٹ مصنوعات ، سیلولر کنکریٹ مصنوعات کے علاوہ اینٹوں/ بلاکوں / ٹائلوں کی تیاری میں بہترین طور سے استعمال کی جا سکتی ہے۔
این ٹی پی سی لمیٹڈ ، نے اُڑنے والی راکھ کی سپلائی کے لئے ملک بھر کے سیمنٹ مینوفیکچررز کے ساتھ تعاون کیا ہے۔ بجلی پیدا کرنے والا یہادارہ اُڑنے والی راکھ کی معاشی اور ماحول دوست انداز میں نقل و حمل کے لئے ہندوستانی ریلوے کے وسیع و عریض نیٹ ورک کا فائدہ اٹھا رہاہے۔
عمارت کی تعمیر میں اُڑنے والی راکھ کی اینٹوں کے استعمال کو فروغ دینے کے لئے این ٹی پی سی نے اپنے کوئلہ پر مبنی تھرمل پاور پلانٹس میں اُڑنے والی راکھ کی اینٹوں کی تیاری کے پلانٹ لگائے ہیں۔ ان اینٹوں کا استعمال خصوصی طور پر پلانٹوں کے ساتھ ساتھ ٹاون شپ کی تعمیراتی سرگرمیوں میں بھی کیا جارہا ہے۔ اوسطا 60 ملین اُڑنے والی راکھ کی اینٹوں کو ایسی اینٹ بنانے والے این ٹی پی سی کے اپنے پلانٹ تیار کرتے ہیں۔
ماحولیات، جنگلات اور آب و ہوا میں تبدیلی کی وزارت کی ہدایت کے مطابق این ٹی پی سی کے اسٹیشنوں نے اڑنے والی راکھ کی کل پیداوار کا 20 فیصد حصہ اڑنے والی راکھ سے اینٹیں، بلاک اور ٹائیل بنانے والوں کیلئے ریزرو رکھا ہے اور انہیںیہ راکھ مفت دی جارہی ہے۔ اینٹی پی سی اسٹیشنوں سے نکلنے والی والی کل راکھ کا تقریبا 9 فیصد حصہ فلائی ایش اینٹوں / بلاکوں اور ٹائلوں کی تیاری کے کارخانے سالانہ طور پر استعمال کررہے ہیں۔
مزیدیہ کہ سال 21-2020 کے دوران ، تقریبا 15 این ٹی پی سی اسٹیشنوں نے مختلف روڈ پروجیکٹس کو یہ راکھ فراہم کی ہے اور اس راکھ کا استعمال تقریبا 20 ملین ٹن کو عبور کر چکا ہے۔ پچھلے پانچ سالوں میں ملک میں اڑنے والی راکھ کے استعمال میں 80 فیصد اضافہ ہوا ہے۔
سماجی انصاف اور تفویض اختیارات کی وزارت
‘‘اقتصادی طور پر کمزور طبقوں کو ریزرویشن فراہم کرنے کی غرض سے آئین میں ترمیم ’’ سے متعلق کابینہ کے نوٹ کے بارے میں نظر ثانی شدہ آفس میمورنڈم کی کابینہ نے منظوری دے دی ہے
نئی دہلی، 7 فروری 2019/مرکزی کابینہ نے جس کی میٹنگ کی صدارت وزیراعظم نریندر مودی نے کی ‘‘اقتصادی طور پر کمزور طبقوں کو ریزرویشن فراہم کرنے کی غرض سے ‘‘آئین میں ترمیم سے متعلق کابینہ کے نوٹ کے بارے میں نظر ثانی شدہ آفس میمورنڈم کی پچھلی تاریخوں سے منظوری دے دی ہے’’ ۔
آفس میمورنڈم کی کابینہ نے 8 جنوری 2019 کو منظوری دی تھی۔
فوائد:
اس منظوری سے سماجی مساوات کو فروغ حاصل ہوگا اور اعلی تعلیم نیز روزگار میں ان لوگوں کو مواقع فراہم ہوں گے جنہیں اپنی اقتصادی حالت کی وجہ سے الگ کردیا گیا تھا۔
۔۔۔۔۔۔۔۔۔۔۔
م ن ۔ ج ۔ ج۔
U- 769
(Visitor Counter : 39
کامرس اور صنعت کی وزارتہ
مرکزی حکومت نے تلنگانہ سمیت پورے ملک کے کسانوں کی فلاح وبہبود کو اولین ترجیح دی ہے
گزشتہ پانچ برسوں کے دوران تلنگانہ سے دھان اور چاول کی خریداری میں تین گنا اضافہ اور ایم ایس پی میں ڈیڑھ گنا اضافہ ہوا ہے، جس سے کسانوں کو ہونے والے فوائد میں پانچ سے چھ گنا اضافہ ہوا ہے
اکتوبر 2021 میں ریاستی حکومت نے ایک تحریری وعدہ کیا تھا کہ وہ مستقبل میں ایف سی آئی کو بہت زیادہ اُبلےہوئے چاول کی سپلائی بند کردیگی
تلنگانہ گزشتہ برس کے ربیع سیزن میں پیدا کیے گئے 27 لاکھ ٹن چاول فراہم کرنے میں ناکام رہی
نئی دہلی:21 دسمبر،2021۔تجارت اورصنعت،صارفین کے اُمور، خوراک اور سرکاری نظام تقسیم نیز ٹیکسٹائل کے مرکزی وزیر جناب پیوش گوئل نے آج کہا کہ گزشتہ پانچ برسوں کے دوران تلنگانہ سے دھان اور چاول کی خریداری میں تین گنا اضافہ ہوا ہے جبکہ کم از کم امدادی قیمت ایم ایس پی میں بھی خاطر خواہ اضافہ ہوا ہے، اس طرح ریاست کے کسانوں کو ہونے والے فوائد میں بھی چار سے پانچ گنا اضافہ ہوا ہے۔
وزیر موصوف نے کہا کہ ریاستی حکومت گزشتہ سال ربیع سیز میں تلنگانہ کے کسانوں کے ذریعے پیدا کیے گئے چاول اور دھان کی متفقہ مقدار فراہم کرنے میں ناکام رہی ہے۔ اب تک ریاست کو تقریباً 27 لاکھ ٹن ایف سی آئی گوداموں کو اب بھی فراہم کرنا ہے۔ ان اشیاء میں تقریباً 14 لاکھ ٹن بہت زیادہ اُبلے ہوئے چاول اور 13 لاکھ ٹن کچے چاول شامل ہیں۔جناب گوئل نے کہا کہ مرکز نے تلنگانہ کے کسانوں کے تئیں ایک خصوصی خیرسگالی کے طور پر گزشتہ برس ربیع کے سیزن میں پیدا کیے گئے اضافی 20 لاکھ ٹن اُبلے ہوئے چاول کی خریداری پر اتفاق کیا، حالانکہ ملک کو اس اضافی مقدار کی ضرورت تھی۔ انہوں نے کہا کہ مرکز نے بار بار ریاستی حکومت کو چاول کی فراہمی کیلئے مقررہ وقت میں وسعت دی۔
اُبلے ہوئے چاول کے معاملے پر جناب گوئل نے کہا کہ ایف سی آئی کے پاس چار سال کی مانگ کو پورا کرنے کیلئے کافی ذخیرہ ہے اور ریاست کے ساتھ مفاہمت نامہ  واضح طور پر کہتا ہے کہ مرکزی پول کیلئے ایف سی آئی کی چاول کی خریداری ملک کے باقی حصوں میں مانگ پر منحصر ہوگی۔ اس کے مطابق تلنگانہ حکومت نے 4 اکتوبر 2021 کو لکھے گئے ایک معاملے میں یہ عہد کیا تھا کہ ریاست مستقبل میں فوڈکارپوریشن آف انڈیا کو اُبلے ہوئے چاول فراہم نہیں کریگی۔
وزیر موصوف نے مزید کہا کہ کچے چاول کی خریداری میں کوئی مسئلہ نہیں ہے اور ایف سی آئی نے ریاست سے خریداری میں نمایاں اضافہ کیا ہے۔ انہوں نے کہا کہ مرکزی حکومت نے تلنگانہ سمیت پورے ملک کے کسانوں کی فلاح وبہبود کو اولین ترجیح دی ہے۔ انہوں نے کہا کہ تلنگانہ حکومت کو چاہیے کہ وہ معاہدے کے مطابق تلنگانہ میں گزشتہ برس ربیع کے سیزن میں پیدا کیے گئے چاول کی متفقہ مقدار جلد فراہم کرے اور اسے ریاست کے کسانوں کو گمراہ نہیں کرنا چاہیے۔
ریک کی دستیابی اور ذخیرہ کرنے کی جگہ کے بارے میں سوالوں کا جواب دیتے ہوئے جناب گوئل نے اس بات پر زور دیا کہ ایسا کوئی مسئلہ نہیں ہے اور ریاست کو نازیبا الزامات لگانے کی بجائے اناج کی متفقہ مقدار فراہم کرنی چاہیے۔
جناب گوئل نے زور دیکر کہا کہ حکومت ہند ہمیشہ تلنگانہ کے کسانوں اور تلنگانہ کے لوگوں کے ساتھ ہیں اور وہ ہمیشہ ان کی فلاح وبہبود کیلئے اقدامات کریگی۔
-----------------------
ش ح۔م ع۔ ع ن
U NO: 14605
(Visitor Counter : 110
وزارت دفاع
این ڈی سی ڈائمنڈ جوبلی ویبینار 6-5 نومبر 2020
نئی دہلی،06نومبر ،2020 /دو روزہ ویبینار جس کا اہتمام 05 اور 06 نومبر ، 2020 کو نیشنل ڈیفینس کالج میں اپنی ڈائمنڈ جوبلی تقریبات کے حصے کے طور پر کیا تھا آج اختتام پذیر ہو گیا۔ اس ویبینار کو موضوع تھا ’’بھارت کی قومی سلامتی: مستقبل کا راستہ‘‘۔ ویبینار میں دفاعی برادری اور قومی و بین الاقوامی مقررین نے خطابات کیے، جس میں قومی سلامتی کے معاملے پر ایک جامع منظر نامہ پیش کیا گیا۔
آخری دن چیف آف ڈیفینس اسٹاف کا خطبہ جس کے بعد تینوں شاخوں کے سربراہان کا خطبہ اور داخلہ سکریٹری کا خطبہ قابل ذکر ہیں ’’بھارت کی سلامتی کا منظر نامہ : آئندہ دہائیاں ‘‘ موضوع کے تحت جلسے سے خطاب کرتے ہوئے چیف آف ڈیفینس اسٹاف نے موجودہ دور کے چیلنجوں سے نمٹنے کے لیے مصلح فوجوں نے جاری ڈھانچہ جاتی اصلاحات کو اجاگر کیا انہوں نے کہا کہ وقت کی ضرورت یہ ہے کہ مصلح فوجیں تبدیلی کا خیر مقدم کریں، جدید ترین ٹکنالوجی اختیار کریں اور کام کاج میں اور زیادہ مستعیدی کا اظہار کریں۔ اس کے بعد بحریہ کے سربراہ ، فضائیہ کے سربراہ اور بری فوج کے وائس چیف نے مستقبل میں سکیورٹی کو درپیش چیلنجز اور بحریہ ، فضائیہ اور بری فوج کے رول کا منظر نامہ پیش کیا۔ یہ اجلاس داخلہ سکریٹری جناب اے کے بھلا کے خطاب سے اختتام پذیر ہوا جنہوں نے اندرونی سلامتی کو درپیش خطرات اور مرکز اور ریاستوں کے درمیان ان چیلنجوں سے نمٹنے کے لیے جاری ربط ضبط کے اقدامات کو اجاگر کیا۔
اس ویبینار کا اختتام دفاع کے سکریٹری جناب اجے کمار کے خطبے سے ہوا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7050
(Visitor Counter : 93
وزارت خزانہ
کثیر الجہتی ترقیاتی بینکوں کو مضبوط بنانے پر جی 20 کے ماہرین کا گروپ
ہندوستان کی جی 20 صدارت کے زیراہتمام، کثیر الجہتی ترقیاتی بینکوں  کو مضبوط بنانے کے بارے میں جی 20 کے ماہرین کا ایک گروپ تشکیل دیا گیا ہے۔
ماہرین کے گروپ کے مقاصد یہ ہیں:
- سنگ میل اور ٹائم لائن کے ساتھ 21ویں صدی کے ایک تازہ کاری شدہ ایم ڈی بی ماحولیاتی نظام کے لیے ایک روڈ میپ، جو ایم ڈی بی کے ارتقاء کے تمام پہلوؤں بشمول وژن، ترغیبی ڈھانچہ، آپریشنل نقطہ نظر اور مالیاتی صلاحیت سمیت لیکن ان تک محدود نہیں، کا احاطہ کرے گا تاکہ ایس ڈی جی کی وسیع رینج اور ماحولیاتی تبدیلی اور صحت جیسے بین سرحدی چیلنجز کا مقابلہ کرنے کے لیے ایم ڈی بی کو مالی اعانت کے لیے بہتر طریقے سے لیس کیا جا سکے۔
- ایس ڈی جی اور بین سرحدی چیلنجوں کے لیے اپنے اور ممبر ممالک کی بڑھتی ہوئی مالیاتی ضروریات کو پورا کرنے کے لیے ایم ڈی بی اور اس کی طرف سے درکار فنڈنگ کے پیمانے کے بارے میں مختلف تخمینوں کا جائزہ، ساتھ ہی اس اضافی صلاحیت کو مدنظر رکھنا جو دیگر اہم ذرائع جیسے پرائیویٹ سیکٹر اور پبلک سیکٹر فنڈز کے ساتھ ساتھ سی اے ایف کی سفارشات سے حاصل کی جا سکتی ہے 
- عالمی ترقی اور دیگر چیلنجوں سے زیادہ مؤثر طریقے سے نمٹنے اور ان کی مالی اعانت کے لیے ایم ڈی بی کے درمیان ہم آہنگی کا طریقہ کار۔
ماہرین کے گروپ کی تشکیل حسب ذیل ہے:
شریک کنوینرز:
- پروفیسر لارنس سمرز: صدر ایمریٹس، ہارورڈ یونیورسٹی
- جناب این کے سنگھ: صدر، انسٹی ٹیوٹ آف اکنامک گروتھ اور سابق چیئرپرسن، ہندوستان کا پندرہواں مالیاتی کمیشن۔
اراکین:
- جناب تھرمن شنموگرتھنم: سینئر وزیر، حکومت سنگاپور؛
- محترمہ ماریا راموس: اینگلو گولڈ اشنتی کی چیئرپرسن اور جنوبی افریقہ کے قومی خزانے کی سابق ڈائریکٹر جنرل
- جناب آرمینیو فراگا: بانی، شریک سی آئی او ہیج فنڈز اور پرائیویٹ ایکویٹی، گاویا انویسٹی مینٹوس اور سابق گورنر، سنٹرل بینک آف برازیل
- پروفیسر نکولس اسٹرن: آئی جی پٹیل پروفیسر آف اکنامکس اینڈ گورنمنٹ، لندن اسکول آف اکنامکس؛
- جناب جسٹن ییفو لن: پیکنگ یونیورسٹی میں نیشنل اسکول آف ڈیولپمنٹ کے پروفیسر اور اعزازی ڈین اور ورلڈ بینک کے سابق سینئر نائب صدر اور چیف اکنامسٹ؛
- محترمہ ریچل کائٹ: ٹفٹس یونیورسٹی کے فلیچر اسکول آف انٹرنیشنل افیئرز کی ڈین اور ورلڈ بینک کی سابق نائب صدر؛
- محترمہ ویرا سونگوے: بروکنگز انسٹی ٹیوشن میں افریقہ گروتھ انیشی ایٹو میں غیر رہائشی سینئر فیلو اور سابق ایگزیکٹو سیکرٹری، اکنامک کمیشن برائے افریقہ
ماہرین کا گروپ 30 جون 2023 سے پہلے اپنی رپورٹ جی 20 کی ہندوستانی صدارت کو پیش کرے گا۔
صدر جمہوریہ کا سکریٹریٹ
صدرجمہوریہ ہند نے رانچی میں شہری استقبالیہ میں شرکت کی
صدر جمہوریہ ہند، محترمہ دروپدی مرمو نے آج شام  حکومت جھارکھنڈ کی طرف سے رانچی میں واقع راج بھون میں ان کے اعزاز میں دئے گئے ایک شہری استقبالیہ میں شرکت کی۔
اس موقع پر خطاب کرتے ہوئے صدر جمہوریہ نے کہا کہ ریاست جھارکھنڈ کا وجود بھلے ہی زیادہ پرانا نہ ہو لیکن زمانہ قدیم سے اس خطہ کی ایک الگ شناخت رہی ہے۔ جھارکھنڈ کے لوگوں نے پانی، جنگلات اور زمین کا احترام کرنے اورفطری طرز زندگی کو اپنانے کی جو مثال پیش کی ہے وہ ماحولیاتی بحران کے اس دور میں زیادہ اہم ہو گئی ہے۔ اس ریاست کا تقریباً 30 فیصد رقبہ جنگلات سے ڈھکا ہونے کا ذکر کرتے ہوئے، انہوں نے کہا کہ جنگلات کی قیمتی دولت کا تحفط اور اس میں اضافہ کرتے ہوئے ترقی کی راہ پر آگے بڑھنا پائیدار ترقی کے حصول کا صحیح طریقہ ہے۔
صدر جمہوریہ نے کہا کہ فرد پر گروپ کو ترجیح دینا جھارکھنڈ کے سماج کی بنیادی خصوصیت ہے۔ انہوں نے سب پر زور دیا کہ تعاون اور اجتماعیت کے اس جذبے کو زندہ رکھیں اور اسے مضبوط کریں۔
صدر جمہوریہ نے کہا کہ جھارکھنڈ پرکشش قدرتی خوبصورتی سے بھرا ہوا ہے اور اس میں ماحولیاتی سیاحت کے میدان میں ترقی کے بے پناہ امکانات ہیں۔ انہوں نے یقین ظاہر کیا کہ اس شعبے کی مناسب ترقی سے ریاست کے نوجوانوں کو روزگار اور کاروبار کے بہت سے مواقع ملیں گے۔
صدر جمہوریہ نے کہا کہ جھارکھنڈ کی سرزمین کو رتن- گربھ کہا جاتا ہے کیونکہ یہاں قیمتی معدنیات موجودہیں۔ معدنی دولت کے لحاظ سے یہ ملک کی امیر ترین ریاستوں میں سے ایک ہے۔ لیکن جھارکھنڈ کے سب سے قیمتی جواہرات ریاست کے محنتی، محبت کرنے والے اور سادہ لوح لوگ ہیں۔
صدر جمہوریہ نے کہا کہ جھارکھنڈ میں بہت سی جدید صنعتیں، خاص طور پر معدنی مواد پر مبنی صنعتیں قائم کی گئی ہیں۔ ان صنعتوں نے جدید ترقی کی راہ ہموار کی۔ حالیہ برسوں میں جھارکھنڈ کے بنیادی ڈھانچے کو بڑے پیمانے پر ترقی دینے کی کوششیں کی گئی ہیں۔ انہوں نے اس بات پر زور دیا کہ جدید ترقی کے ثمرات معاشرے کے تمام طبقات خصوصاً پسماندہ طبقوں تک پہنچنے چاہئیں۔ انہوں نے جھارکھنڈ کو مستقبل قریب میں ترقی کے معاملے میں ملک کی سرکردہ ریاستوں میں جگہ بنانے کے لیے اپنی نیک خواہشات کا اظہار کیا۔
Click here to see full speech
محنت اور روزگار کی وزارت
مہاجر مزدوروں کو راشن کارڈ
محنت وروزگار کے مرکزی وزیر مملکت جناب رامیشور تیلی نے آج لوک سبھا میں ایک تحریری جواب میں یہ معلومات دی ہیں کہ محنت وروزگار کا وزارت نے غذا اور عوامی تقسیم نظام کے پاس دستیاب راشن کارڈ ڈاٹا )کے ساتھ ای –شرم مستفیدین کے ڈاٹا کا ملان کیا۔دوسطحوں کے ملان پر یہ دیکھا گیا کہ 22فروری 2023 تک کل 28.59 کروڑ ای –شرم میں رجسٹرڈ شدہ افراد ڈی ایف پی ڈی کے این ایف ایس اے ڈاٹا بیس میں رجسٹرڈ ہیں اور تقریباََ 7.96 کروڑ ای –شرم سے رجسٹرڈ شدہ افراد این ایف ایس اے ڈاٹا بیس کے تحت رجسٹرڈ نہیں ہیں۔
عزت مآب سپریم کورٹ نے 20 اپریل 2023 کے حکم نامے کے تحت متعلقہ ریاستوں / مرکز کی زیر انتظام ریاستوں کو ای-شرم پورٹل پر چھوٹ گئے رجسٹریشن شدہ لوگوں کو راشن کارڈ جاری کرنے کی قواعد شروع کرنے کے لئے تین ماہ کا وقت دیا تھا۔
محنت وروزگار کی وزارت ڈاٹا شئیرنگ پورٹل  اور / یا ایپلی کیشن پروگرام انٹر فیس  کے توسط سے تمام ریاستوں / مرکز کی زیر انتظام ریاستوں کے محکموں کو ای-شرم ڈاٹا ساجھا کررہی ہے۔ اس کے علاوہ وزارت نے تمام ریاستوں / مرکز کے زیر انتظام ریاستوں سے اہل چھوٹ گئے ای –شرم سے رجسٹرڈ شدہ لوگوں کو راشن کارڈ سمیت ہدف شدہ طریقے سے مختلف فلاحی اسکیموں کا فائدہ فراہم کرنےکی گزارش کی ہے ۔تمام ریاستیں / مرکز کی زیر انتظام ریاستیں ڈاٹا شیئرنگ پورٹ پر شامل ہوگئی ہیں اور انہیں ای –شرم ڈاٹا بیس تک رسائی فراہم کی گئی ہے۔
ایٹمی توانائی کا محکمہ
ڈاکٹر جتیندر سنگھ مطلع کیا ہے کہ 2021-22 کے دوران نیوکلیائی توانائی ری ایکٹروں نے 47,112 ملین یونٹ بجلی پیدا کی، جو ملک میں پیدا ہونے والی بجلی کی کُل تعداد کا تقریباً 3.15 فیصد ہے
سائنس اور ٹیکنالوجی کے مرکزی وزیر مملکت  ؛ ارضیاتی سائنس کے وزیر مملکت  ؛ وزیراعظم کے دفتر ، عملے ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے آج مطلع کیا کہ 2021-22 کے دوران ایٹمی توانائی کے ری ایکٹروں نے 47112 ملین یونٹ بجلی پیدا کی، جو ملک میں پیدا ہونے والی بجلی کی کل تعداد کا تقریباً 3.15 فیصد ہے۔
آج لوک سبھا میں ایک سوال کے تحریری جواب میں ڈاکٹر جتیندر سنگھ نے کہا کہ زیر تعمیر پراجکٹس کی بتدریج تکمیل اور منظوری کے بعد موجودہ نیوکلیائی توانائی کی صلاحیت سال 2031 تک 6780 میگاواٹ سے بڑھ کر 22480 میگاواٹ ہو جائے گی۔ حکومت نے مستقبل میں نیوکلیئر ری ایکٹرس قائم کرنے کے لیے نئی سائٹس کے لیے 'اصولی طور پر بھی' منظوری دی ہے۔
تفصیلات درج ذیل ہیں:
|
|
ریاست
|
|
مقام
|
|
پروجیکٹ
|
|
صلاحیت 
|
|
زیر تعمیر پروجیکٹس
|
|
گجرات
|
|
ککرا پار
|
|
KAPP-3$ & 4
|
|
2 X 700
|
|
راجستھان
|
|
راوت بھاٹا
|
|
RAPP-7&8
|
|
2 X 700
|
|
تمل ناڈو
|
|
کدن کلم
|
|
KKNPP-3&4
|
|
2 X 1000
|
|
KKNPP-5&6
|
|
2 X 1000
|
|
تمل ناڈو
|
|
کل پکم
|
|
PFBR
|
|
500
|
|
ہریانہ
|
|
گورکھپور
|
|
GHAVP-1&2
|
|
2 X 700
|
|
پراجیکٹس کی انتظامی منظوری اور مالیاتی منظوری
|
|
کرناٹک
|
|
کائیگا
|
|
Kaiga-5&6
|
|
2 X 700
|
|
ہریانہ
|
|
گورکھپور
|
|
GHAVP– 3&4
|
|
2 X 700
|
|
مدھیہ پردیش
|
|
چٹکا
|
|
Chutka-1&2
|
|
2 X 700
|
|
راجستھان
|
|
ماہی بناس واڑہ
|
|
Mahi Banswara-1&2
|
|
2 X 700
|
|
Mahi Banswara-3&4
|
|
2 X 700
KAPP-3  کو 10 جنوری 2021 کو گرڈ سے منسلک کر دیا گیا ہے۔
۔۔۔۔۔۔۔۔۔۔۔۔۔۔۔۔۔
ش ح۔ ش م۔ ق ر۔
U-3789
(Visitor Counter : 65
وزیراعظم کا دفتر
وزیر اعظم نے گاندھی جینتی کے موقع پر گاندھی اسمرتی میں دعائیہ میٹنگ میں شرکت کی
وزیر اعظم جناب نریندر مودی نے آج گاندھی جینتی کے موقع پر گاندھی اسمرتی میں ایک دعائیہ میٹنگ میں شرکت کی۔
وزیر اعظم نے ٹویٹ کیا:
”#گاندھی جینتی کے موقع پر گاندھی اسمرتی میں ایک دعائیہ اجلاس میں شرکت کی۔“
وزارت دفاع
رکشا منتری جناب راجناتھ سنگھ، ازبیکستان کے تاشقند میں منعقد ہونے والی شنگھائی کوآپریشن تنظیم  کے وزرائے دفاع کی میٹنگ میں شرکت کریں گے
رکشا منتری جناب راجناتھ سنگھ 23 سے 25 اگست، 2022 تک ازبیکستان کے تاشقند کے دورے پر جا رہے ہیں، جہاں وہ شنگھائی کوآپریشن تنظیم  کے رکن ممالک کے وزرائے دفاع کی سالانہ میٹنگ میں شرکت کریں گے۔ سالانہ میٹنگ کے دوران، ایس سی او کے ممبر ممالک کے درمیان دفاعی تعاون پر تبادلہ خیال کیا جائے گا اور بات چیت کے بعد ایک مشترکہ اعلامیہ جاری ہونے کی بھی امید ہے۔ میٹنگ سے راجناتھ سنگھ کا خطاب 24 اگست، 2022 کے لیے طے کیا گیا ہے۔
تاشقند کے دورہ کے دوران، رکشا منتری اپنے ازبیکستانی ہم منصب، جمہوریہ ازبیکستان کے وزیر دفاع لیفٹیننٹ جنرل بخودر قربانوف سے ملاقات کریں گے۔ ازبیکستان ہی اس میٹنگ کی میزبانی کر رہا ہے۔ اس کے علاوہ، میٹنگ کے حاشیہ پر ایس سی او کے کچھ دیگر ممبر ممالک کے وزرائے دفاع کے ساتھ بھی میٹنگیں طے کی گئی ہیں، جس میں دو طرفہ امور اور باہمی مفاد کے امور پر تبادلہ خیال کیا جائے گا۔
تاشقند میں قیام کے دوران، رکشا منتری آنجہانی وزیر اعظم لال بہادر شاستری کی یادگاری عمارت پر جا کر انہیں خراج عقیدت پیش کریں گے اور ازبیکستان میں قیام پذیر ہندوستانی باشندوں سے بھی ملاقات کریں گے۔